als_Latn dik_Latn sag_Latn
Nuk do të jenë Shtetet e Bashkuara të Amerikës dhe as Rusia ato që do të vendosin nëse Ukraina do të bëhet ose jo një federatë. Pas në bisede që ka zgjatur pothuajse katër orë në Paris mes sekretarit amerikan të shtetit Xhin Kerri dhe ministrit të Jashtëm rus Lavrov, qëndrimet e të dyja palëve për atë që po ndodh në Ukrainë mbeten ende shumë larg njëra tjetrës. Kerry gjatë një deklarate për shtyp ka përsëritur kërkesën e Uashingtonit, tërheqjen e menjëhershme të trupave ushtarake ruse nga kufiri me Ukrainën. Sipas tij cdo progres që mund të shënojë Kievi duhet të nisë nga tërheqja e trupave ruse në kufi, një mesazh që i është bërë i qartë dhe ministrit të jashtëm rus Lavrov. Ky i fundit nga ana e tij nuk ka komentuar kërkesën amerikane për tërheqjen e trupave që prej ditësh janë rreshtuar përgjatë kufirit, dhe këmbëngul në idenë e një Ukraine federale. Lavrov u shpreh se Moska është e gatshme për bashkëpunim së bashku me Shtetet e Bashkuara të Amerikës me qeverinë e Kievit.
als_Latn